钦定古今图书集成/明伦汇编/闺媛典/第174卷 > 陈昂妻萧氏
## 钦定古今图书集成/明伦汇编/闺媛典/第174卷 > 陈昂妻萧氏

按《广东通志》：“萧氏，潮阳人。事陈昂，昂孤子也，早亡，有
母及大母，大母亦寻没。萧氏身持二丧，奉其姑以居。
值寇掠其乡，扶姑出避。遥见贼纵火延烧，将至殡所，
氏号痛吁天，亟还，欲以身殉。中楹忽坠火灭，二柩如
故，人皆以为节孝所感。年六十馀，病且死，揽镜一叹
而绝。”